Zuma vat Madonsela hof toe | Maroela Media
Times Live berig Zuma het Madonsela ingelig hy is van voorneme om 'n interdik teen haar te bekom om te verhoed dat sy haar voorlopige verslag bekend maak. Volgens die berig sal die aansoek om 'n interdik Dinsdag in die hof aangehoor word.
Kgalalelo Masibi, Madonsela se woordvoerder, en Oupa Segalwe, hoof van kommunikasie by die openbare beskermer, sowel as dr. Bongani Ngqulunga, Zuma se woordvoerder, kon nie onmiddellik vir kommentaar bereik word nie.
Die presidensie het Maandag gesê hy het Madonsela formeel versoek om teen Dinsdag te bevestig dat haar kantoor nie die ondersoek sal afhandel of 'n verslag uitreik voordat enige bewyse, wat Zuma betrek, aan hom verskaf is of hy geleentheid gegun is om getuies in die ondersoek te ondervra nie.
Die presidensie het Madonsela daarvan beskuldig dat sy die amp van haar kantoor verontagsaam het deur hom toegang te weier tot getuies en dokumente in haar ondersoek wat sy wil afhandel voordat haar termyn vandeesweek verstryk.
Madonsela het egter teruggekap en gesê dit is in die president se belang om verantwoording te doen oor die beweringe teen hom. Sy het bygevoeg dit is in die belang van openbare vertroue dat die ondersoek so gou moontlik afgehandel word.
Madonsela se termyn verstryk Vrydag.
Hier gaan ons alweer met vertragingstaktiek, 7 jaar later kry mens finaliteit
En so gaan dit stil,stil in die niet verdwyn………
Wys jou…Hy is bang…..Hy steek goed weg en waarheid wil uitkom!!!!!!!!!!!!!!!!!
Daan vd Heever
Skuldiges sal altyd bang wees vir 'n verslag wat gelewer word
As dit nie bewys dat hy skuldig is nie, sal niks anders dit bewys nie. Hy wil haar stop voor Vrydag want daarna is sy nie meer OB en kan dan niks meer se nie. Azb Thuli maak jou verslag bekend, hy het genoeg tyd gehad om te doen wat hy wou. Dis nou mostert na die maal met hom!!!!!!